Ferjesambandet Botnhamn–Brensholmen

Botnhamn–Brensholmen er et ferjesamband som krysser Malangen som en del av fylkesvei 862 i Troms, mellom Botnhamn ferjekai på Senja i Senja kommune og Brensholmen på Kvaløya i Tromsø kommune. Sambandet drives av Torghatten Nord.

Ferjestrekningen har en lengde på 13,3 kmVegvesenets kart og en overfartstid på 45 minutter, og blir betjent av MF «Rødøy» 2 - 4 ganger daglig hele året, med ekstra avganger om sommeren.

Fra og med høsten 2021 betjenes sambandet hele året. Tidligere var sambandet bare en sommerferge.

Veien mellom den største og tredje største byen i Troms, Tromsø og Finnsnes er 119 km over denne fergen og 157 km fergefritt.

 Referanser 

Kategori:Fergesamband i Troms
Kategori:Samferdsel i Senja
Kategori:Transport i Tromsø
Kategori:Artikler i sjøfart-prosjektet